Leopoldas Kumpikas

Leopoldas Kumpikas (1906 m. lapkričio 15 d. Čepiškė, Židikų valsčius – 1993 m. liepos 30 d. Kaunas) – Lietuvos inžinierius mechanikas, technologijos mokslų daktaras.

Biografija 
1938 baigė Vytauto Didžiojo universitetą. 1949 m. technikos mokslų kandidatas.

1944–1993 m. Vytauto Didžiojo universiteto (1946–1950 m. Kauno universitetas, 1951–1990 m. Kauno politechnikos institutas, nuo 1990 m. Kauno technologijos universitetas) dėstytojas, 1951–1986 m. Mašinų gamybos technologijos katedros vedėjas, 1953–1962 m. dar ir Mechanikos fakulteto prodekanas, 1962–1972 m. Mašinų gamybos fakulteto dekanas, nuo 1965 m. profesorius. Daug prisidėjo prie mašinų gamybos terminijos tobulinimo, rinko ir paskelbė kraštotyrinės medžiagos apie Kauno pramonės istoriją.

Bibliografija 
 Spartusis metalų tekinimas, 1953 m.
 Plienų parinkimas ir terminis apdirbimas, 1955 m.
 Metalų apdirbimas spaudimu, 1957 m.
 Frezuotojo vadovas, 1958 m., 2 leid. 1974 m.
 Metalų paviršiaus išbaigimas, 1960 m.
 Techniniai matavimai ir pakeičiamumo pagrindai, 1963 m., 2 leid. 1972 m.
 Mašinų gamybos technologijos pagrindai, su H. Klementavičiumi, 1967 m., 2 leid. 1978 m.
 Mašinų gamybos terminų žodynas, 1996 m.

Įvertinimas 
 1973 m. LTSR valstybinė premija

Šaltiniai 

Lietuvos inžinieriai mechanikai
Lietuvos kalbininkai
Lietuvos istorikai
LTSR valstybinės premijos laureatai